b'\n_START_ARTICLE_\n13 snart 30\n_START_SECTION_\nHandling\n_START_PARAGRAPH_\n13-\xc3\xa5rige Jenna er upopul\xc3\xa6r p\xc3\xa5 skolen og synes ikke hun har bra nok kropp, og vil ikke noe annet enn \xc3\xa5 bli voksen i en fei. P\xc3\xa5 tretten\xc3\xa5rsdagen i 1987 f\xc3\xa5r hun mulighet til \xc3\xa5 \xc3\xb8nske seg noe \xe2\x80\x93 og hun \xc3\xb8nsker selvf\xc3\xb8lgelig \xc3\xa5 bli voksen. Neste morgen v\xc3\xa5kner hun dermed opp som 30-\xc3\xa5rige Jenna (Jennifer Garner) i 2004. Hun er i en helt ny virkelighet, som redakt\xc3\xb8r i et kjent moteblad, noe som slett ikke er lett n\xc3\xa5r man har en mental alder p\xc3\xa5 13. Hun er generelt veldig respektert og popul\xc3\xa6r hos alle, men hun sliter med \xc3\xa5 venne seg til denne verdenen._NEWLINE_Hun opps\xc3\xb8ker sin tidligere bestevenn Matt (Mark Ruffalo), som det viser seg at hun ikke har sett i denne virkeligheten p\xc3\xa5 15 \xc3\xa5r, for \xc3\xa5 f\xc3\xa5 grep p\xc3\xa5 hverdagen. F\xc3\xb8lelser oppst\xc3\xa5r mellom dem, men det er ett problem \xe2\x80\x93 Matt skal gifte seg. Hun f\xc3\xa5r ogs\xc3\xa5 problemer \xc3\xa5 hanskes med p\xc3\xa5 jobben, siden barndomsvenninnen Lucy (Judy Greer) vil ha jobben hennes og planlegger \xc3\xa5 f\xc3\xa5 henne av veien.'